ንምቁር ድምሽ ከም መዓልታዊ መግቢ ዝምገብኦ ሃገራት ኣየኖት እየን?
ምቁር ድንሽ
ስነ-ፍልጠታዊ ኣመዳድባ ተኽሊ ምቁር ድንሽ፡ ኣይፖምያ ባታታስ (ipomoea batatas) ኰይኑ፡ ኣብ ኮንቨልቭላሽየ (convolvulaceae) ዝተባህለ ስድራ-ቤት ድማ ይምደብ። መበቈል ተኽሊ ምቁር ድንሽ፡ ኣብ ደቡብ ኣመሪካ ኰይኑ፡ ኣብ ጓቲማላ፡ ኮሎምብያ፡ ኤኳዶር፡ ከምኡ’ውን ሰሜናዊ ሸነኽ ፔሩ ካብ ኣስታት 8000- 6000 ቅድሚ ልደተ ክርስቶስ ኣቢሉ ክበቊል ከም ዝጀመረ መዛግብቲ ይሕብሩ።
ምቁር ድምሽ፡ ኣብ ከባቢና ሓደ ካብቶም ፍሉጣትን ተቐባልነት ዘለዎምን መግቢ ደቂ-ሰብ ኰይኑ፡ ብፍላይ ኣብ ምብራቕን ማእከላይን ኣፍሪቃ ከም፦ ኡጓንዳ፡ ኮንጎ፡ ኬንያ፡ ብሩንዲ፡ ሩዋንዳ፡ ታንዛንያ ወዘተ ከም መዓልታዊ መግቢ (staple food) ይወስዱዎ። ምቁር ድንሽ፡ ንደቂ-ሰብን እንስሳን ዝጠቅም ሃብታም ትሕዝቶ ካርቦይድሬይት፡ ቫይታሚናትን ሚነራልን ኣለዉዎ። ካብ ማዕድናት ዚንክን ካልሽዩምን፡ ካብ ቫይታሚናት ድማ ቫይታሚን ሲ፡ ቫይታሚን ቢ፡ ቫይታሚን ኤ ይርከቡዎ።
ኡጓንዳ፡ ኮንጎ፡ ኬንያ፡ ብሩንዲ፡ ሩዋንዳ፡ ታንዛንያ